Diari Oficial de la Generalitat Valenciana


Sumari del DOGV 1046, del 18-04-1989 (1989/813632)

ORDRE de 24 de febrer de 1989, de la Conselleria de Cultura, Educació i Ciència, per la qual es convoca un concurs públic per a la concessió d'ajudes als ajuntaments que mantenen gabinets psicopedagògics escolars municipals o mancomunats, homologats o autoritzats.
------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/02/24/(1)/dof/vci/html**

### Dades del document

Número de DOGV
:   1046

Data del DOGV
:   18-04-1989

Secció del DOGV
:   DISPOSICIONS GENERALS

Número del document
:   1989/813632


Data del document
:   24-02-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 24 de febrer de 1989, de la Conselleria de Cultura, Educació i Ciència, per la qual es convoca un concurs públic per a la concessió d'ajudes als ajuntaments que mantenen gabinets psicopedagògics escolars municipals o mancomunats, homologats o autoritzats.  
Els gabinets psicopedagògics homologats o autoritzats finançats pels ajuntaments suposen un element afavoridor de la millora qualitativa del sistema educatiu i complementen l'actuació sectorial dels serveis psicopedagògics escolars que depenen de la Conselleria de Cultura, Educació i Ciència, en les funcions de valoració d'alumnes amb necesitats educatives especials, adaptacions curriculars per a aquests i activitats d'orientació educativa i familiar.  
Atés que seria convenient mantenir el nivell de prestació de serveis, cal concedir ajudes institucionals que permeten col·laborar en el manteniment d'aquests serveis, als ajuntaments i a les mancomunitats que compten amb gabinets psicopedagògics escolars que hagen estat homologats o autoritzats.  
Per això i d'acord amb el que disposa l'article 28 de la Llei 12/1988, de 30 de desembre de Pressuposts de la Generalitat Valenciana per a 1989  
ORDENE:  
Article primer  
1. Convocar un concurs públic per a la concessió d'ajudes als ajuntaments que mantenen gabinets psicopedagògics municipals que intervinguen en l?escola pública.  
2. Aprovar les bases per què es regirà aquesta convocatòria.  
Article segon  
Les ajudes a què fa referència l'article anterior contribuiran al finançament parcial de les despeses derivades del funcionament dels gabinets psicopedagògics escolars municipals.  
Article tercer  
Les ajudes regulades per aquesta ordre estaran condicionades, a més del crèdit pressupostari disponible per a aquesta finalitat en la línia de subvenció 412/00112, als requisits següents:  
a) Haver iniciat l'activitat pel gener de 1989 o en anys anteriors.  
b) Que el gabinet psicopedagògic escolar municipal estiga homologat o autoritzat.  
DISPOSICIONS FINALS  
Primera  
Autoritze la Direcció General d'Ordenació i Innovació Educativa a adoptar totes les disposicions que caldran per al desplegament d'aquesta ordre.  
Segona  
Aquesta ordre entrarà en vigor el mateix dia que es publicarà en el Diari Oficial de la Generalitat Valenciana.  
València, 24 de febrer de 1989.  
El Conseller de Cultura, Educació i Ciència,   
CIPRIA CISCAR I CASABAN  
ANNEX I  
Bases de la convocatòria  
Primera. Concepte d'ajuda i requisits  
1. S'ofereixen ajudes als ajuntaments que mantenen gabinets psicopedagògics municipals, destinades al finançament parcial de les despeses derivades del seu funcionament.  
2. Aquests gabinets hauran d'estar homologats o autoritzats i es comprometran a complir el pla d'activitats dels serveis psicopedagògics escolars que estableix la Conselleria de Cultura, Educació i Ciència.  
Segona. Sol·licitants  
Podran sol·licitar aquestes ajudes les corporaciones locals o mancomunitats que gestionen o financen gabinets psicopedagògics escolars municipals a l?àmbit de la Comunitat Valenciana.  
Tercera. Formalització  
Les sol·licituds de les ajudes previstes en aquesta ordre es formalitzaran en exemplar duplicat. La presentació es farà personalment o mitjançant qualsevol de les formes que estableix l'article 66 de la Llei de procediment administratiu, en el termini de 30 dies a partir de la publicació d'aquesta convocatòria en el Diari Oficial de la Generalitat Valenciana.  
Les sol·licituds es dirigiran a la Conselleria de Cultura, Educació i Ciència, i es presentaran al servei territorial de Cultura i Educació corresponent.  
Quarta. Documentació  
S'haurà de presentar la documentació següent:  
1. Una instància segons el model que facilitaran els serveis territorials de Cultura i Educació, subscrita per l'alcalde-president de l'ajuntament o mancomunitat.  
2. Una fotocòpia de la credencial d'homologació o autorització del gabinets psicopedagògics escolar municipal o mancomunat.  
3. Document en què conste el compromís de la corporació de coordinar la seua activitat amb la Direcció General d'Ordenació i Innovació educativa en la planificació general que aquesta elabore, i de sotmetre's al control públic mitjançant la presentació del pla de treball, el seguiment tècnic i la justificació econòmica de l'ajuda que es concedesca.  
Així mateix, el compromís que el gabinet municipal participarà en les reunions de coordinació que tot seguit s'indiquen: SPE de zona, inspecció educativa i Direcció General d'Ordenació i Innovació Educativa.  
4. El certificat acreditatiu en què conste que en els pressuposts de la corporació hi ha una quantitat consignada per al gabinet psicopedagògic escolar municipal per al qual se sol·licita la subvenció, amb la indicació de la quantitat, la partida i el concepte en què consta, i del compromís de no minvar ni anul·lar aquesta consignació.  
5. La relació de la plantilla del personal del gabinet, segons l?imprés que es facilitarà.  
6. Un pla econòmic en què conste:  
a) El pressupost desglossat de les despeses de salari i de seguretat social.  
b) El pressupost de les despeses generals.  
c) Les ajudes rebudes en l?exercici anterior, quantitat i procedència.  
Cinquena. Resolució dels expedients  
1. Presentades les sol·licituds per exemplar duplicat als serveis territorials de Cultura i Educació, aquests les trametran, després que hi informe la inspecció educativa, en el termini de 30 dies a la Direcció General d'Ordenació i Innovació Educativa, amb la proposta de concessió o denegació.  
2. Instruït l?expedient, la Direcció General d'Ordenació i Innovació Educativa hi resoldrà tenint en compte els criteris següents:  
a) Compliment del pla d'activitats dels serveis psicopedagògics escolars. El no compliment d'aquest pla serà causa suficient per a la denegació de l'ajuda.  
b) Despeses de funcionament:  
La subvenció serà determinada, a més de per les disponibilitats pressupostàries, per:  
- El nombre d'hores de dedicació del gabinet a l'escola pública.  
- El tipus de relació contractual (annex 2.1).  
- El nombre d'habitants del municipi (annex 2.1).  
La conjugació d'aquests factors determinarà el mòdul municipal, la unitat de subvenció i la subvenció municipal, segons s'expressa en l'annex 2.2.  
3. Per resolució, la Direcció General determinarà la quantitat de les ajudes. En el supòsit de denegació, la resolució haurà d'especificar les raons que la motiven i indicarà a l?interessat els recursos legals que pot interposar i els terminis que s'hi estableixen.  
Sisena. Justificació de les subvencions  
Per a rebre la subvenció el beneficiari haurà de justificar-la davant la Direcció General d'Ordenació i Innovació Educativa, en el termini improrrogable de 60 dies després de la publicació de la resolució definitiva, mitjançant la presentació de les còpies compulsades dels manaments de pagament, per una quantitat igual o superior a l'ajuda concedida.  
Setena  
L'incompliment de qualsevol de les condicions establides en la concessió de la subvenció podrà ser causa de revocació d'aquesta  
ANNEX 2  
Coeficients de ponderació i determinació dels mòduls de subvenció  
1. Coeficients de ponderació D'acord amb el tipus de relació contractual que es manté amb els membres del gabinet i el nombre d'habitants del municipi, s'aplicaran els següents coeficients de pondenració al nombre d'hores de dedicació a l?escola pública.  
CP 1 Tipus de relació contractual Coeficent  
 - Funcionari o laboral indefinit 2  
 - Laboral temporal 1,5  
 - Prestació de serveis 1  
CP 2 Nombre d'habitants del municipi Coeficent  
 - Menys de 2.000 habitants 5  
 - De 2.000 a 5.000 habitants 4  
 - De 5.000 a 10.000 habitants 3  
 - De 10.000 a 20.000 habitants 2  
 - De 20.000 a 50.000 habitants 1,5  
 - De més de 50.000 habitants 1  
2. Determinació de mòduls  
2.1 Mòdul municipal (MM)  
El mòdul municipal és el resultant d'aplicar al nombre total d'hores de dedicació del gabinet (NH) a l?escola pública, multiplicat pels coeficients de ponderació referits als tipus de relació contractual (CP1) i pel nombre d'habitants del municipi (CP2).  
MM = NH x CP1 x CP2  
2.2 Unitat de subvenció (US)  
Es la quantitat resultant de dividir el nombre disponible entre el sumatori de mòduls municipals.  
US = crèdit / E MM  
2.3 Subvenció municipal (SM)  
Els ajuntaments rebran en pessetes la quantitat resultant de multiplicar la unitat de subvenció pel mòdul municipal.  
SM = MM x US


Còpia Permalink ELI